Laerskool Phalaborwa - NASKOOLSENTRUM
Laerskool Phalaborwa beskik oor `n naskoolsentrum wat op die terrein gelee is. Die sentrum bied `n veilige omgewing, waar leerders vanaf graad RR tot graad 7 die middag gehuisves kan word.
Die naskoolsentrum staan onder die bestuur van die beheerliggaamslid Mev. Ina van Aswegen: 076 059 4232 wat dit organiseer.Die naskool word bestuur met die oogmerk op dienslewering en is nie op winsbejag ingestel nie.
Die doel van die naskool is om aan die werkende ouer gemoedsrus te gee rakende hul kinders se veiligheid, versorging, huiswerk en buitemuurse aktiwiteite. Buitemuurse aktiwiteite vind op die skoolterrein plaas en is maklik en veilig bereikbaar deur leerders.
Daar word van gekwalifiseerde onderwyspersoneel gebruik gemaak. Personeel help met toesig, huiswerk en algemene welstand van die leerders. Eksamentye word professioneel benader en daar word toegesien dat leerders studeer.
Leerders word in verskillende groepe en klaslokale geakkommodeer.
Graad RRR & RR word op hul eie terrein en klaslokale gehuisves. Terreinhekke is deurentyd gesluit.
Graad R word op hul eie terrein gehuisves en besig gehou.
Graad 1- tans een groep, wat in verskillende klasse geakkommodeer word.
Graad 2- groep met graad 2- opvoeders wat hulle help.
Graad 3 - met graad 3 - opvoeders wat toesig hou.
Graad 4- met graad 4 opvoeders waar moontlik.
Graad 5 - 7 word in een lokaal gehuisves, aangesien hulle groepie klein is. Opgeleide personeel hou hier toesig.
`n Maaltyd/ete word vanaf 12:00 tot 13:45 voorsien.
Naskoolklasse begin stiptelik om 14h00.
Naskool tye : 14:00 - 17:00.
R 350.00 per leerder per maand oor 11 maande. Fooie is vooruit betaalbaar.
Dagbesoekers is welkom en betaal R 35.00 per dag.
Koste vir vakansietye beloop ook R 35.00 per kind per dag.
Afwisseling van etes word gehandhaaf. Leerders kry elke dag iets andersom te eet en koeldrank om te drink. In die winter kry die leerders rooibostee om te drink. As dit baie koud is, word daar ook sop en broodjies aan die leerders verskaf. Van die disse wat die leerders kry sluit o.a. `n verskeidenheid van toebroodjies, vleispasteitjies, warm en kaasbrakke, maalvleisen rys/pap en worsies en aartappelskyfies. Vakansietye, wanneer die leerders minder is, word daar maccaroni en kaas, pizza ens vir hulle voorberei.
Sodra die skool uitkom, moet alle leerders onverwyld na die onderskeie lokale beweeg, sodat register geneem kan word.
Laat weet asb. indien u kind nie die middag die naskool gaan bywoon nie.
Geen leerder mag die naskool sonder toestemming verlaat nie. Ouers wat leerders afhaal, moet dit onder die aandag van die personeel bring.
Huiswerk word onder toesig van die personeel gedoen, dit bly egter die kind se verantwoordelikheide om sy huiswerk te doen. Ouers moet dit dus kontroleer.
U moet asseblief 1 kalendermaand kennis gee, indien u kind die naskoolsentrum gaan verlaat.
Ouers wat gedurende die vakansie van die fasiliteit gebruik wil maak, moet vroegtydig die reëling met mev. Van Aswegen tref en die fooie voor die begin van die vakansie vereffen.
Alle gelde word in die kantoor deur Mev. Fourie ontvang en hanteer.
Alle normale skoolreëls geld ook by die naskoolsentrum. Leerders wat hulle hier aan wangedrag skuldig maak, sal die reg ontsê word om die naskoolsentrum by te woon.